Jelasin soal Bilad al-Syam  dalam bahasa melayu dong

Bilad al-Sham (Bahasa Arab بلاد الشام, "negeri Syam") ialah wilayah kekhalifahan al-Rasyidin, Umayyah dan kemudiannya Abbasiyyah. Wilayah ini menggabungkan beberapa bekas wilayah Byzantine bernama Kawasan Uskup Timur, dan ditubuhkan sejenak selepas penaklukan Syria oleh orang Islam pada pertengahan abad ketujuh yang tamat pada Pertempuran Yarmuk.

Pada waktu penaklukan oleh tentera Rasyidin, wilayah ini diduduki oleh kebanyakannya petani Kristian mazhab Monophysite (pengikut syariat Nabi Yaakub) yang bertutur dalam Bahasa Aramia (seperti orang Mardah dan Malaki Byzantine), Arab Ghassan (Arab: الغساسنة‎ al-Ghasasinah) dan Nabatea (Arab:الأنباط‎ al-Anbat), dan juga kaum minoriti seperti orang Samaria, Yahudi dan Iturea. Identiti penduduk wilayah ini tidak bertukar menjadi Muslim dan Arab sehingga beberapa abad selepas wilayah ini ditakluk.

Pada zaman Umayyah, Syam dibahagikan kepada lima jund atau daerah tentera: Jund Dimashq, Jund Hims, Jund Filastin dan Jund al-Urdunn. Kemudian, Jund Qinnasrin ditubuhkan sebagai sebahagian Jund Hims. Bandar Damsyik merupakan ibu negara kekhalifahan Islam sehingga kemunculan Kekhalifahan Abbasiyyah.

Khilafah Fatimiyyah menakluk beberapa bahagian wilayah ini daripada Abbasiyyah sepanjang kurun kesepuluh. Wilayah terus kekal dalam berbagai bentuk sehinggalah serangan Empayar Seljuq dan Perang Salib abad ke-11.